સીબીઆઈએ તામિલનાડુના મુખ્ય સચિવના નિકટ મનાતા શેખર રેડ્ડીની ધરપકડ કરીને કોર્ટમાં રજૂ કર્યો હતો. કોર્ટે તેને ૩ જાન્યુઆરી સુધી સીબીઆઈની કસ્ટડીના રિમાન્ડ પર મોકલી આપ્યો છે. અત્રે ઉલ્લેખનીય છે કે શેખર રેડ્ડી પાસેથી ૧૨૭ કિલો સોનું અને રૂ. ૧૦૬ કરોડની કેશ જપ્ત કરી હતી. ઈન્કમટેક્સ વિભાગે ચેન્નઈમાં શેખર રેડ્ડીનાં અનેક સ્થળ પર દરોડા પાડ્યા હતા અને જંગી જથ્થામાં કેશ અને જ્વેલરી જપ્ત કરી હતી. ઈન્કમટેક્સ વિભાગે આ કેસમાં શેખર રેડ્ડી, શ્રીનિવાસ રેડ્ડી અને પ્રેમની પણ પૂછપરછ કરી હતી.